ΓΡΑΠΤΗ ΕΡΩΤΗΣΗ E-2526/02

υποβολή: Olivier Dupuis (NI) προς την Επιτροπή

(11 Σεπτεμβρίου 2002)

Θέμα: Απεργία πείνας 700 και πλέον φυλακισμένων στην Τυνησία

Πάνω από 700 φυλακισμένοι για εγκλήματα συνειδήσεως στις φυλακές του Sfax, Mahdia, Kairouan (EL-Houareb) και Bizerte (Bourj-Eroumi) ξεκίνησαν απεργία πείνας στις 26 Αυγούστου 2002. Ζητούν από τις αρχές της Τυνησίας να προκηρύξουν γενική αμνηστία και να θέσουν τέλος στα μαρτύρια — συμπεριλαμβανομένων των βασανιστηρίων και της εξευτελιστικής μεταχείρισης — τα οποία επιβάλλουν στους πολιτικούς κρατουμένους και τους κρατουμένους συνείδησης πάνω από 12 έτη. Σύμφωνα με πληροφορίες που συνέλεξε το OMCT (Παγκόσμιο Παρατηρητήριο Κατά των Βασανιστηρίων), οι κρατούμενοι συνείδησης οι οποίοι έχουν καταδικαστεί στις πλέον μακροχρόνιες ποινές και κρατούνταιπό τις χειρότερες συνθήκες στην Τυνησία, είναι κρατούμενοι οι οποίοι καταδικάστηκαν κατά τη διάρκεια των μεγάλων δικών του 1992 κατά του ισλαμιστικού κόμματος Ennhada. Πολλοί κρατούμενοι έχουν αποβιώσει, είτε από βασανιστήρια είτε από έλλειψη φροντίδων· η πλέον πρόσφατη περίπτωση είναι αυτή του Abdewahab Bou Saa, ο οποίος απεβίωσε τον Μάρτιο του 2002.

Η Επιτροπή είναι ενήμερη για την εν λόγω κίνηση απεργίας πείνας στην οποίαν συμμετέχουν πάνω από 700 τυνήσιοι κρατούμενοι· Η Επιτροπή έχει προχωρήσει σε ενδελεχή μελέτη των συνθηκώνπό τις οποίες τα εν λόγω άτομα έχουν δικαστεί και καταδικαστεί καθώς και για τις συνθήκες κράτησής τους· Ποιες πρωτοβουλίες έχει λάβει η Επιτροπή ή προτίθεται να αναλάβει για να παρακινήσει τις αρχές της Τυνησίας να προχωρήσουν σε γενικό νόμο αμνηστίας σε σχέση με τα πρόσωπα τα οποία έχουν καταδικαστεί κατά τη διάρκεια των δικών στην αρχή της δεκαετίας του '90 και, γενικότερα, σε σχέση με κάθε πρόσωπο το οποίο έχει φυλακιστεί λόγω των απόψεών του ή των πολιτικών ειρηνικών δραστηριοτήτων του·

Κοινή απάντησητου κ. Patten εξ ονόματος της Επιτροπήςστις γραπτές ερωτήσεις E-2526/02, E-2597/02 και E-2629/02

(8 Οκτωβρίου 2002)

Η Επιτροπή γνωρίζει τόσο την γενική προβληματική σχετικά με τις συνθήκες κράτησης στην Τυνησία όσο και τις συγκεκριμένες περιπτώσεις που αναφέρονται.

Όσον αφορά τις συνθήκες κράτησης, η Επιτροπή δεν διαθέτει γνώμες εμπεριογνωμόνων ή ειδικές μελέτες γι'αυτό το ζήτημα. Όντως, ακόμη και η Διεθνής Επιτροπή Ερυθρού Σταυρού δεν έχει πρόσβαση στις φυλακές της Τυνησίας. Η Επιτροπή λυπάται γι'αυτήν την έλλειψη αμερόληπτης πληροφόρησης που καθιστά ακόμη πιο ανησυχητική την απεργία πείνας στην οποία γίνεται αναφορά.

Όπως έχει επιβεβαιώσει προηγουμένως η Επιτροπή στην απάντησή της στις ερωτήσεις E-1845/02 και P-2065/02 των κ. Cappato και Dupuis(1), η περίπτωση του κ. Yahyaoui ανησυχεί επίσης την Επιτροπή και ιδίως οι συνθήκες κράτησής του στις φυλακές Bordj El-Amri, όπως είναι γνωστές από τις περιγραφές των κρατουμένων και των επισκεπτών.

Η Επιτροπήπενθυμίζει τακτικά στις τυνησιακές αρχές την ανάγκη σεβασμού της ελευθερίας έκφρασης ως απαράβατης καθώς και την ενεργό συμμετοχή της κοινωνίας των πολιτών στην πολτική ζωή. Η Επιτροπή με την ίδια ανησυχία αναρωτιέται σχετικά με τη νέα σύλληψη του κ. Abdallah Zouari καθώς και για το βάσιμο του διοικητικού μέτρου στην οποία στηρίζεται.

Η αναστολή της συμφωνίας σύνδεσης, εκτός από το γεγονός ότι πρέπει να απορρέει από ομόφωνη απόφαση του Συμβουλίου, θα έχει ως κυριότερη συνέπεια να στερήσει στην Ευρωπαϊκή Ένωση τον τακτικό πολιτικό διάλογο με την Τυνησία και να βλάψει τη συνεργασία μεταξύ της Τυνησίας και της Ένωσης που μπορεί να συμβάλει στην θετική εξέλιξη της κοινωνίας της Τυνησίας γενικά.

Για ναπάρξει θετική επιρροή στην τυνησιακή δικαιοσύνη, η Επιτροπή προετοιμάζει ένα πρόγραμμα εκσυγχρονισμού της δικαιοσύνης, που μπορεί να περιλαμβάνει μια πτυχή σχετικά με τη μεταρρύθμιση του σωφρονιστικού τομέα και που γενικότερα αποσκοπεί σε μια δυναμική εκσυγχρονισμού του συνόλου των φορέων της δικαιοσύνης.

(1) ΕΕ C 52 E της 6.3.2003, σελ. 107.